CORPORATE
జిఎస్‌టి అమలుతో దెబ్బతిన్న ‘కార్పొరేట్‌’ రాబడి
ముంబయి,జూలై 10: భారత్‌కార్పొరేట్‌రంగంలో లిస్టెడ్‌ కంపెనీల రాబడులు ఏడుశాతంగా ఉంది. జూన్‌త్రైమాసికం లో వినియోగరంగం రాబడులే కార్పొరేట్‌ రంగానికి దిక్క య్యాయి. ఎగుమతి ఆధారిత రంగాల్లో వచ్చిన కష్టనష్టాలు కొంత రాబడులను దెబ్బతీసాయనే చెప్పాలి. జిఎస్‌టి అమ లుతో మరింతగా మార్జిన్లను దెబ్బతీసి 1.2శాతం దిగజార్చిం దని సర్వే నివేదికలు చెపుతున్నాయి. రేటింగ్‌ ఏజెన్సీ క్రిసిల్‌ ఏజెన్సీ నివేదికనున పరిశీలిస్తే ఆర్థికరంగం, చమురురంగ కంపెనీలను మినహాయిస్తే కేవలం ఏడుశాతం మాత్రమే జూన్‌త్రైమా సికంలో పెరిగాయి. ఇక మార్జిన్‌లు కూడా పన్నుల చెల్లింపులకు ముందు 20.4శాతం ఉంటే జిఎస్‌టి తర్వాత 1.20శాతంగా ఉం టుందని అంచనా. వినియోగరంగానికి సం బంధించి ఆటోమొబైల్స్‌, ఎయిర్‌లైన్స్‌, ఎఫ్‌ఎంసిజి, రిటైల్‌ వంటిరంగాల్లోనే ఈక్షీణత కనిపించింది.
టెలికాం రంగాన్ని ఈ సర్వేనుంచి మినహాయించారు. టెలి కాం మినహాయించి ఈ రంగాల్లో 10-11శాతం వృద్ధి ఆరోగ్యకరంగానే ఉందని క్రిసిల్‌ విశ్లేషిస్తోంది.రాబడుల వృద్ధి మందగించడానికి ముఖ్యకారణం జిఎస్‌టియేనని క్రిసిల్‌ వెల్లడించింది. కొత్త పన్నులరంగం అనేకరంగాల కంపెనీల రాబడులను దెబ్బతీసిందనిఅంచనా.స్వల్పకాలంలో సరఫరా పరంగా కొంత విఘాతం కలుగుతుందని, దీర్ఘకాలికంగా చూస్తే కొత్త పన్నులరంగం వెసులుబాటునిస్తుందని చెపుతు న్నారు. ఇవేరంగాలు పెద్దనోట్ల రద్దుకాలంలో కూడా దెబ్బ తిన్నాయని, వృద్ధి ఆరోజుల్లో 4-07శాతం తగ్గిందని ప్రత్యే కించి గతఏడాది రెండో అర్ధభాగంలోనే ఎక్కువ క్షీణించిందని అంచనావేసింది. ఎగుమతి ఆధారిత రంగాలు ఐటిరంగం వంటివి కొంత ఆందోళనకరంగా ఉన్నాయి. రెండంకెల స్థాయినుంచి మూడుశాతానికి వృద్ధిపడిపోయినట్లు ఆందోళన వ్యక్తంచేసింది. రూపాయి పటిష్టం కావడం, అమెరికాలో వీసాఆంక్షలు వంటివి ఐటిరంగ కంపెనీ ల రాబడులపై తీవ్ర ప్రభావం చూపించాయి.
ఇక మార్జిన్ల పరంగా చూస్తే ముడివనరుల ఖర్చులు,ధరల ఒత్తిళ్లు వంటివి కొంత కారణం అయ్యా యి. కీలకరంగాల్లోని ఉత్పత్తులు ముడిచమురు, ఉక్కు, అల్యూమిని యం, సిమెంట్‌రంగాల పరంగా ధరలు పెరిగాయి. ఇక క్షేత్రస్థాయి వినియోగం ఉన్న రంగాలు ఆటోమొబైల్స్‌, పెట్రోకెమికల్స్‌ హౌసింగ్‌, టైర్లు వంటి వి 1.30శాతం, 2.30శాతం, 3.30శాతం, 4.70శాతంగా లాభదాయకత పెరిగింది. ఇక ఫార్మారంగపరంగా రాబడుల మార్జిన్‌ 5.50శాతంగా తగ్గింది. జనరిక్‌ ఔషధాలపరంగా భారీగా ఉన్నట్లు అంచనా. జిఎస్‌టి అమలును పరిశీలనాత్మ కంగా అధ్యయనంచేసిన తర్వాత మాత్రమే ప్రైవేటురంగ పెట్టుబడులు వృద్ధి ఉంటుందని, మరికొన్ని త్రైమాసికాలు వేచి చూసేధోరణి కనిపిస్తుందని క్రిసిల్‌ అంచనా వేసింది.